MOSHI วิ่งต่อ 6% ทำจุดสูงสุดใหม่ ลุ้นปี 65-66 รายได้โตแกร่ง รับนักท่องเที่ยวจีนพุ่ง
MOSHI วิ่งต่อ 6% ราคาแตะ 46.25 บ. ทำจุดสูงสุดใหม่ ลุ้นปี 65-66 รายได้โตแกร่ง รับนักท่องเที่ยวจีนพุ่ง หนุนยอดขายสาขาเดิม (SSSG) เพิ่มขึ้น
MOSHI วิ่งต่อ 6% ทำจุดสูงสุดใหม่ ลุ้นปี 65-66 รายได้โตแกร่ง รับนักท่องเที่ยวจีนพุ่ง หนุนยอดขายเพิ่มขึ้น
9 ก.พ. 2566

ผู้สื่อข่าวรายงานว่า วันนี้ (9 ก.พ.66) ราคาหุ้นบริษัท โมชิ โมชิ รีเทล คอร์ปอเรชั่น จำกัด (มหาชน) หรือ MOSHI ล่าสุด ณ เวลา 16:08 น. อยู่ที่ระดับ 46.25 บาท บวก 2.50 บาท หรือ 5.71% สูงสุดที่ระดับ 47 บาท ต่ำสุดที่ระดับ 43.25 บาท ด้วยมูลค่าซื้อขาย 140.18 ล้านบาท ทั้งนี้ราคาหุ้น MOSHI ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 22 ธ.ค.65 ราคา IPO ที่ 21 บาท
โดยคาดว่านักลงทุนเข้าซื้อเก็งกำไร จากแนวโน้มผลการดำเนินงานเติบโตขึ้น ภายหลังนักท่องเที่ยวต่างประเทศโดยเฉพาะจีนมีจำนวนเพิ่มมากขึ้น สอดรับกับข้อมูลจากธนาคารแห่งประเทศไทย (ธปท.) รายงานดัชนีความเชื่อมั่นผู้ประกอบการที่พักแรม (Hotel business operator Sentiment lndex) ประจำเดือน ม.ค.66 ว่า อัตราการเข้าพัก (OR) เดือน ม.ค. 66 เฉลี่ยอยู่ที่ 64% เพิ่มขึ้นจากเดือนก่อนและปีก่อน และคาดการณ์อัตราการเข้าพักเดือน ก.พ. 66 โดยเฉลี่ยอยู่ที่ 60% โดยนักท่องเที่ยวชาวจีนจะเริ่มเดินทางเข้ามาจำนวนมากตั้งแต่ไตรมาสแรกปี 66 และคาดว่าในเดือนก.พ.-มี.ค.66 จะมีนักท่องเที่ยวชาวจีนปรับตัวสูงขึ้นกว่าเดือน ม.ค.
ขณะที่ก่อนหน้านี้นายสง่า บุญสงเคราะห์ ประธานเจ้าหน้าที่บริหาร MOSHI เปิดเผยว่า บริษัทเชื่อว่าปี 66 รายได้จะยังคงมีทิศทางการเติบโตที่ดีอย่างต่อเนื่องตามกำลังซื้อที่ฟื้นตัวกลับมา หลังจากผ่านพ้นสถานการณ์แพร่ระบาดของโควิด-19 ซึ่งจะช่วยสนับสนุนให้ยอดขายสาขาเดิม (SSSG) มีการเติบโตได้ต่อเนื่อง